CELEX: 32005R0299
Language: da
Date: 2005-02-23 00:00:00
Title: Kommissionens forordning (EF) nr. 299/2005 af 23. februar 2005 om fastsættelse af de mængder råtobak, der kan overføres til en anden sortsgruppe i forbindelse med garantitærsklen for 2005-høsten i Italien

24.2.2005   
            
            
               DA
            
            
               Den Europæiske Unions Tidende
            
            
               L 51/11
            
         
      KOMMISSIONENS FORORDNING (EF) Nr. 299/2005
   af 23. februar 2005
   om fastsættelse af de mængder råtobak, der kan overføres til en anden sortsgruppe i forbindelse med garantitærsklen for 2005-høsten i Italien
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 9, stk. 4, og
   ud fra følgende betragtninger:
   
               (1)
            
            
               Ved artikel 9 i forordning (EØF) nr. 2075/92 blev der indført en kvotaordning for de forskellige grupper tobakssorter. De enkelte kvoter blev fordelt på producenterne på grundlag af garantitærsklerne for 2005-høsten i bilag II til Rådets forordning (EF) nr. 546/2002 af 25. marts 2002 om fastsættelse af præmier og garantitærskler for tobak i blade efter sortsgruppe og medlemsstat for høsten 2002, 2003 og 2004 og om ændring af forordning (EØF) nr. 2075/92 (2). Efter artikel 9, stk. 4, i forordning (EØF) nr. 2075/92 kan Kommissionen bemyndige medlemsstaterne til at overføre garantitærskelmængder fra én sortsgruppe til en anden, hvis de påtænkte overførsler fra én sortsgruppe til en anden ikke medfører yderligere udgifter for Den Europæiske Udviklings- og Garantifond for Landbruget (EUGFL) og ikke øger hver medlemsstats samlede garantitærskel.
            
         
               (2)
            
            
               Da denne betingelse er opfyldt, bør de medlemsstater, der har anmodet om nævnte overførsel, bemyndiges hertil.
            
         
               (3)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak —
            
         UDSTEDT FØLGENDE FORORDNING:
   Artikel 1
   For 2005-høsten bemyndiges medlemsstaterne til inden den 30. maj 2005 at overføre mængder fra en sortsgruppe til en anden ifølge bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. februar 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 215 af 30.7.1992, s. 70. Senest ændret ved forordning (EF) nr. 1782/2003 (EUT L 270 af 21.10.2003, s. 1), som ændret ved forordning (EF) nr. 864/2004 (EUT L 161 af 30.4.2004, s. 48).
   
      (2)  EFT L 84 af 28.3.2002, s. 4. Senest ændret ved forordning (EF) nr. 1782/2003 som ændret ved forordning (EF) nr. 864/2004.
   
      BILAG
      Garantitærskelmængder, som hver medlemsstat kan overføre fra en sortsgruppe til en anden sortsgruppe
      
                  Medlemsstat
               
               
                  Sortsgruppe, som overførslen foretages fra
               
               
                  Sortsgruppe, som overførslen foretages til
               
            
                  ITALIEN
               
               
                  507,5 t light air cured (gruppe II)
               
               
                  406,0 t flue-cured (gruppe I)
               
            
                  1 587,5 t dark air cured (gruppe III)
               
               
                  398,3 t flue-cured (gruppe I)
               
            
                  1 089,6 t light air cured (gruppe II)
               
            
                  1 791,5 t fire cured (gruppe IV)
               
               
                  1 576,0 t flue-cured (gruppe I)
               
            
                  4 279,4 t sun cured (gruppe V)
               
               
                  717,7 t flue-cured (gruppe I)
               
            
                  2 805,9 t light air cured (gruppe II)
               
            
                  148,3 t dark air cured (gruppe III)
               
            
                  463,3 t Katerini (gruppe VII)
               
               
                  353,3 t flue-cured (gruppe I)
               
            
                  110,0 t light air cured (gruppe II)